حاول تبتسم ياسني
بالضيج
ولتغثك تفاهت بعض الاشكال
انخلقنه لراحت الطيبين مخصوص
وشرف النه اذا تكرهنه الانذال
ابدليل الناس نعرف ندخل اشلون
وذا ندخل بعد هيهات ننشال
حطينه محبت الناس بالجيب
مو مثل البعض حطينه مثكال
ومانعرف على احد نكشخ بيوم
حته دموعنه البسهن اسمال
ومنخل مانكض ونغربل بيوم
لان الانه النه من البدايه
يبررلي المواقف بعض الاخوان
وسليمه يكلي وياك النوايه
بس حيه هذاك وذاك ثعبان
اشكد عيب وفضيحه وزحمه هايه
انه المفطوم بسموم العرابيد
يعلمني الغشيم اعله الحيايه
ولو ماعدنه شي ويه الثعابين
احنه ويه الورد ماعدنه غايه
مرات التشلبه الناس عالناس
اهم شي عدهم يصعدون بايه
وعدهم عادي كلش من يطيحون
لان طاحو بما فيه الكفايه
الحاج........حامد الشمري